stanford-oval/wikipedia huggingface dataset:
Lapinjärven rautatieasema

Lapinjärven rautatieasema (lyh. Lpj, ruots. Lappträsks järnvägsstation) on rautatieliikennepaikka Lahti–Loviisa-rataosalla Lapinjärven kunnassa.
Alun perin Lapinjärven rautatieasema perustettiin yhtenä liikennepaikkana kapearaiteiselle Loviisan–Vesijärven rautatielle, joka avattiin yleiselle liikenteelle vuonna 1904. Paikalle rakennettiin samanlainen asemarakennus kuin Orimattilan rautatieasemalle. Rautatie siirtyi Valtionrautateiden omistukseen 1950-luvun lopussa, ja se muutettiin leveäraiteiseksi.
Henkilöliikenne rataosalla lakkautettiin 31. toukokuuta 1970. Asemarakennus purettiin 1980-luvulla.
Nykyisin Lapinjärven asemalla on ainoastaan tavaraliikennettä. Ratapiha muodostuu pääraiteen lisäksi yhdestä läpiajettavasta raiteesta. Kolmas raide purettiin syksyllä 2020.
Kévin Estre

Kévin Estre vuonna 2021.
Kévin Estre (s. 28. lokakuuta 1988 Lyon, Ranska) on ranskalainen moottoriurheilija. Hän on kilpaillut urallaan eri GT -sarjoissa ja kestävyysluokan kilpailuissa.
Ura

Estre aloitti uransa Karting-sarjoista, voittaen vuonna 2001 French Cadet Championship -luokan mestaruuden. Vuonna 2004 hän voitti European ICA Championship -luokan mestaruuden. Vuonna 2006 Estre aloitti kilpauransa Formula Renault Campus France -sarjassa eli nykyisessä Ranskan Formula 4 -sarjassa, voittaen heti debyyttikaudellaan sarjan mestaruuden ja saavuttaen kuusi voittoa, viisi paalupaikkaa ja 12 palkintosijaa. Vuonna 2007 Ranskan Formula Renault -sarjassa hän sai 45 pistettä ja sijoittui sarjan yhdeksänneksi.
Vuonna 2008 Estre siirtyi koppiautoihin ja kilpaili Ranskan Porsche Carrera Cup -sarjassa, voittaen yhden kilpailun ja sijoittuen sarjan viidenneksi. Seuraavana vuonna hän jatkoi sarjassa, voittaen viisi kilpailua ja sijoittuen sarjan neljänneksi. Vuonna 2010 hän saavutti viisi voittoa, seitsemän paalupaikkaa ja 12 palkintosijaa, sijoittuen sarjan toiseksi. Samana vuonna hän ajoi FIA GT3 ja ADAC GT Masters -sarjoja. Vuonna 2011 Estre onnistui voittamaan Ranskan Porsche Carrera Cupin mestaruuden, voittaen kauden aikana kymmenen kilpailua. Samana vuonna hän kilpaili Porsche Supercup -sarjassa, voittaen yhden kilpailun ja sijoittuen sarjan seitsemänneksi. Hän ajoi myös kaksi kilpailua Saksan Porsche Carrera Cup -sarjassa. Vuonna 2012 Estre jatkoi Porsche Supercupissa, saavuttaen yhden voiton ja neljä palkintosijaa ja sijoittuen sarjan toiseksi. Samana vuonna hän sijoittui Saksan Porsche Carrera Cup -sarjan neljänneksi. Hän kilpaili tuolloin myös International GT Open, American Le Mans Series ja Rolex Sports Car Series -sarjoissa.
Vuonna 2013 Estre voitti Saksan Porsche Carrera Cup -sarjan mestaruuden, saavuttaen kahdeksan voittoa, seitsemän paalupaikkaa ja 11 palkintosijaa. Lisäksi hän ajoi Porsche Supercup, FFSA GT Championship ja FIA GT Series -sarjoissa. Hän osallistui myös Dubain 24 tunnin ajoon. Vuonna 2014 Estre kilpaili United SportsCar Championship -sarjassa kahdeksan kilpailua, samoin kuin Blancpain Endurance Series, ADAC GT Masters, Blancpain Sprint Series -sarjoissa. Samana vuonna hän osallistui Nürburgringin 24 tunnin ajoon. Vuonna 2015 Estre osallistui ensimmäisen kerran Le Mansin 24 tunnin ajoon.
Le Mansin 24 tunnin ajon tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2015 |  OAK Racing |  Chris Cumming  Laurens Vanthoor | Ligier JS P2-Honda | LMP2 | 329 | DNF | DNF |
| 2016 |  Porsche Motorsport |  Patrick Pilet  Nick Tandy | Porsche 911 RSR | GTE Pro | 135 | DNF | DNF |
| 2017 |  Porsche GT Team |  Michael Christensen  Dirk Werner | Porsche 911 RSR | GTE Pro | 179 | DNF | DNF |
| 2018 |  Porsche GT Team |  Michael Christensen  Laurens Vanthoor | Porsche 911 RSR | GTE Pro | 344 | 15. | 1. |
| 2019 |  Porsche GT Team |  Michael Christensen  Laurens Vanthoor | Porsche 911 RSR | GTE Pro | 337 | 29. | 9. |
| 2020 |  Porsche GT Team |  Michael Christensen  Laurens Vanthoor | Porsche 911 RSR-19 | GTE Pro | 331 | 35. | 6. |
| 2021 |  Porsche GT Team |  Michael Christensen  Neel Jani | Porsche 911 RSR-19 | GTE Pro | 344 | 22. | 3. |
| 2022 |  Porsche GT Team |  Michael Christensen  Laurens Vanthoor | Porsche 911 RSR-19 | GTE Pro | 348 | 31. | 4. |

Kévin Estre vuonna 2011.
Lauri Paavolainen

Lauri Paavolainen (17. helmikuuta 1899 Kivennapa – 12. marraskuuta 1958 Helsinki) oli suomalainen diplomi-insinööri, yritysjohtaja ja järjestöjohtaja. Hän oli Oy Strömberg Ab:n apulaistoimitusjohtaja 1937–1956 ja toimitusjohtaja 1956–1958. Vuosina 1950–1953 hän oli Suomen Metalliteollisuusyhdistyksen puheenjohtaja ja 1953–1958 Suomen Teollisuusliiton hallituksen puheenjohtaja. Paavolainen oli myös Teknillisen korkeakoulun sähkötekniikan assistentti vuosina 1927–1936, Suomalaisten Teknikkojen Seuran puheenjohtaja 1936–1940, Suomen sähköinsinöörien liiton varapuheenjohtaja 1942–1951 ja Suomen Reserviupseeriliiton valtuuskunnan puheenjohtaja vuodesta 1946.
Lauri Paavolaisen isä oli nuorsuomalaisen puolueen kansanedustaja Pekka Paavolainen. Kirjailija Olavi Paavolainen oli hänen veljensä.
Kuulapuut

| Kuulapuut |
| --- | --- |
 Kanuunankuulapuu (Couroupita guianensis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Lahko::  Ericales
Heimo::  Huppukukkakasvit Lecythidaceae
Suku::  Kuulapuut Couroupita  Aubl., 1775
luokitusjärjestelmä::  APG III
Katso myös
   Kuulapuut Wikispeciesissä   Kuulapuut Commonsissa 
Infobox OKNimi-testi OK: 
Kuulapuut (Couroupita) on kukkivien kasvien suku huppukukkakasvien heimossa. Kaikki suvun kolme lajia ovat Väli- ja Etelä-Amerikan trooppisten sademetsäalueiden puita.
Kuvaus

Kuulapuut ovat trooppisen sademetsän latvuskerroksen puita. Puiden lehdet ovat soikeita, ehytlaitaisia ja sijaitsevat versojen päädyissä 7–40 ryhmissä säteittäin. Kukinnot kasvavat yleensä rungossa, joskus myös suurissa vanhoissa oksissa. Kukinnot ovat terttuja. Kukat ovat tsygomorfisia, ja niissä on 6 terälehteä ja 6 verholehteä. Hedelmä on pyöreä ja kovakuorinen marja. Se on kypsyessään aukeamaton, mutta kuori saattaa haljeta hedelmän pudotessa kypsänä maahan. Hedelmässä on lukuisia yleensä 10–15 millimetriä pitkiä siemeniä. Hedelmän sisäosa muodostuu kuudesta lohkosta.
Levinneisyys

Kuulapuut kasvavat luonnonvaraisena Väli-Amerikasta El Salvadorista Etelä-Amerikkaan Amazonin alueelle. Ne ovat alankojen trooppisten sademetsien puita.
Lajit

Kuulapuita tunnetaan kolme yleisesti hyväksyttyä lajia.
Couroupita guianensis – kanuunankuulapuu
Couroupita nicaraguarensis
Couroupita subsessilis
Aiheesta muualla

ITIS: Couroupita (englanniksi)
United States Department of Agriculture (USDA): Couroupita (englanniksi)
Flora of Pakistan: Couroupita (englanniksi)
Pherobase: Floral volatiles of Genus Couroupita (englanniksi)
L&M

| L&M |
| --- | --- |
Tuotetyyppi:  savuke
Omistaja:  Altria Group, Inc.
Alkuperämaa:  Yhdysvallat
Perustettu:  1953
Edelliset omistajat:  Liggett & Myers
Kotisivu:  lm.com RIKKI
Infobox OKNimi-testi OK: 
Puolalainen L&M-aski.
L&M on Philip Morrisin (nyk. Altria Group) vuonna 1953 perustettu savukemerkki. Nimi tulee kehittelijäyhtiön Liggett & Myers alkukirjaimista. Nykyään L&M-tupakkaa myydään myös itsekäärittävänä (aromeina Full Flavor (Punainen) ja Blue Label (Sininen). Merkki ei ole kovin yleinen Yhdysvalloissa, mutta melko yleinen muun muassa Ruotsissa, Venäjällä, Ukrainassa, Benelux-maissa, Tanskassa ja Thaimaassa.
Suomessa L&M-savukkeita valmisti vuoteen 2004 saakka Philip Morrisin myöntämällä yksinoikeuslisenssillä Amer-Tupakka Oy, kunnes se luopui tupakkabisneksestä ja alkoi keskittyä urheiluvälineisiin nimellä Amer Sports.
L&M-savukkeita valmistava Philip Morris ilmoitti tammikuussa 2018 luopuvansa kokonaan savukkeiden valmistuksesta, mutta lopettamisaikaa ei kuitenkaan ilmoitettu.
Suomessa myytävät L&M-savukkeet

L&M Full Flavor (punainen)
L&M Full Flavor (punainen) Maxi
L&M First Cut red (lyhyellä suodattimella)
L&M First Cut blue (edullisempi versio sinisestä)
L&M Blue Label (ent. lights, sininen)
L&M Blue Label (ent. lights, sininen) Maxi
L&M Silver Label, tunnettu myös nimellä L&M One (ent. ultra lights, hopea)
L&M Simply blue /Lisäaineeton lights (sini-ruskea)
L&M Menthol nykyisin L&M White Label/vihreä rasia. (Menthol-savukkeiden myynti lopetettiin EU:ssa toukokuussa 2020)
L&M Orange Label (oranssi)
L&M Pink Label (Pinkki)
Suomessa myytävät L&M-irtotupakat

L&M Red Label
L&M Blue Label
L&M Orange Label
L&M Pink Label
Haitta-ainearvot

| --- | --- |
 L&M Full Flavor tervaa 10 mg  nikotiinia 0,8 mg  hiilimonoksidia 10 mg L&M Red Label tervaa 8 mg  nikotiinia 0,6 mg  hiilimonoksidia 9 mg L&M Blue Label tervaa 6 mg  nikotiinia 0,5 mg  hiilimonoksidia 7 mg :  L&M Extra Menthol tervaa 7 mg  nikotiinia 0,4 mg  hiilimonoksidia 6,0 mg L&M Forward tervaa 6,0 mg  nikotiinia 0,5 mg  hiilimonoksidia 7 mg L&M Full Flavour Menthol tervaa 10 mg  nikotiinia 0,7 mg  hiilimonoksidia 10 mg
Laiton maastamuutto

Laiton maastamuutto tarkoittaa tilannetta, jossa henkilö ylittää maan rajan tavalla, joka rikkoo maastamuuttolakeja. Henkilö voi siirtyä ulkomaille laillisesti, mutta kieltäytyä palaamasta kotimaahansa. Erikoistapaus laittomasta maastamuutosta on pakolaisuus. YK:n mukaan maastamuutto on liikkumisvapauteen kuuluva ihmisoikeus. [lähde? ]
Käännös suomeksi
Lammin Ikkuna

| Lammin Ikkuna Oy |
| --- | --- |

Tunnuslause:  Saan mitä tarvitsen
Yritysmuoto:  Osakeyhtiö
Toimitusjohtaja:  Hannu Saarinen
Kotipaikka:  Hämeenlinna
Toimiala:  Rakennuspuusepänteollisuus
Tuotteet:  Ikkunat, ovet ja lisävarusteet
Liikevaihto:  14,2 miljoonaa euroa
Kotisivu:  https://www.lammin.fi/
Infobox OKVirheellinen NIMI-arvo: 
Lammin Ikkuna Oy on Kanta-Hämeessä toimiva ikkunatehdas, jonka historia alkaa vuodesta 1969. Yritys on suomalaisten omistama, ja se valmistaa ja myy puu-alumiini -ikkunoita, puuikkunoita, signaalien läpäisyä helpottavia antenni-ikkunoita sekä ikkunoiden lisävarusteita.
Lammin Ikkuna toimittaa ja asentaa tuotteitaan koko Suomeen. Yritys vie tuotteitaan myös mm. Venäjälle, Ruotsiin ja Keski-Eurooppaan. Lammin Ikkunan tuotteet tehdään mittatilauksena ja asennetaan suomalaisten sopimusasentajien toimesta.
Ikkunoiden lisäksi Lammin Ikkuna tuottaa Virepuu Oy:n kanssa erilaisia ovituotteita. Ovet valmistetaan Virepuun tehtaalla Kangasniemellä. Molemmat yritykset hyödyntävät tuotannossaan Virepuun tehtaalla jalostettua kotimaista UPM:n puuta.
Vuonna 2019 Lammin Ikkuna Oy:n liikevaihto oli 14,2 miljoonaa euroa .
Tuotteet ja palvelut

Lammin Ikkunan ikkunavalikoimaan kuuluvat avattavat ja kiinteät puu- ja puualumiini-ikkunat, watti-energiaikkunat, signal window® -ikkunat ja erikoisikkunat . Lammin Ikkuna on tullut tunnetuksi sen erikoisikkunalinjastosta, joka tuottaa esimerkiksi pyöreitä ja teräväkulmaisia ikkunoita sekä muita asiakkaiden ja arkkitehtien suunnittelemia ikkunakokonaisuuksia. Lammin Ikkuna välittää myös yhteistyökumppaneidensa ratkaisuja, kuten paloikkunajärjestelmiä.
Yrityksen ovituotteisiin kuuluvat lämpöulko-, parveke-, terassi-, palo-, ääneneristys-, liuku- ja pariovet sekä niiden levikkeet . Kaikki ovet tuotetaan mittatilauksena 10 millimetrin välein ja suomalaiset sääolosuhteet huomioiden. Ovissa käytetään Abloyn sertifioimia lukkoratkaisuja.
Lammin Ikkunan palveluihin kuuluvat mm. ikkunoiden ja ovien mittauspalvelu, suunnittelupalvelut, rahoitus, kuljetus- ja asennuspalvelut sekä huoltopalvelut . Lammin Ikkunan reklamaatioprosentti on vain 0,5 prosenttiyksikköä .
Yrityksen verkkosivuilta löytyy ikkunoiden ja ovien suunnittelutyökalut Ikkunastudio ja Ovistudiol. Lisäksi sillä on oma verkkokauppa.
Lammin Ikkunan tuotteiden kotimaisuusaste on alalla poikkeuksellisen korkea (97 %). Yritys on Suomalaisen työn liiton jäsen ja sillä on oikeus käyttää tuotteissaan Avainlippu-merkkiä .
Tuotekehitys ja innovaatiot > Signal Window®

Signal Window® on Lammin Ikkunan rekisteröimä tavaramerkki 2010-luvulla lanseeratulle ikkunateknologialle. Signal Window® -teknologialla käsitellyt antenni-ikkunat on kehitetty helpottamaan matkapuhelin- ja internetsignaalien pääsyä sisätiloihin. Innovaation taustalla on energiatehokkaan rakentamisen aiheuttama eristysongelma, jonka myötä signaalit eivät pääse sisätiloihin . Signal Window® -ominaisuus ei heikennä ikkunan U-arvoa ja se on saatavilla kaikkiin ikkunamalleihin . Signal Window® -ikkunoista uskotaan tulevan alan uusi standardi .
Signal Window® -ikkunoita on tutkittu osana Nokia Bell Labs -vetoista LuxTurrim5G -tutkimushanketta. Hankkessa radioverkkojen sisätilakuuluvuuteen ja tiedonsiirtoon liittyviä ongelmia tutkittiin yhdessä useiden yritysten ja tutkimuslaitosten kanssa. Mukana hankkeessa ovat olleet mm. VTT ja Aalto-yliopisto.
Tuotekehitys ja innovaatiot > Eko Watti -energiaikkunat

Eko Watti -energiaikkuna on Lammin Ikkunan kehittämä ja markkinoiden ensimmäinen A++ -energialuokan ikkuna. Energiaikkunoilla asukas voi vähentää sähkölaskuaan ja tehdä rakennuksesta passiivisesti energiatehokkaamman. Eko Watin U-arvo on 0,60-0,65 W/m2K lasituksesta riippuen.
Tunnustukseksi Eko Watin kehitystyöstä Lammin Ikkunalle myönnettiin Kanta-Hämeen maakunnallinen INNOSUOMI-palkinto vuonna 2008. Palkintoja myönnettiin teemalla "ilmasto ja energia" niille yrityksille, jotka oivalsivat kehittää tuotteita ja palveluita ilmaston lämpenemisen estämiseksi tai energian säästämiseksi. Eko Watti -ikkunoiden ekologinen jalanjälki alan valtatuotteisiin nähden on pieni.
Asiakkaat ja yhteistyökumppanit

Lammin Ikkuna myy tuotteitaan taloyhtiöille, rakennusliikkeille ja yksityishenkilöille. Yrityksen tuotteet sopivat uudiskohteisiin ja saneeraukseen. Tuotteita ostetaan myös mökkeihin ja vapaa-ajan asuntoihin.
Lammin Ikkuna tekee tiettävästi yhteistyötä useiden tuotevalmistajien, suunnittelijoiden, rakennusliikkeiden ja isännöitsijöiden kanssa. Yritys on osa Isännöintiliiton Palveluverkosto-yhteisöä . Aikaisempien projektien perusteella Lammin Ikkunan suurempiin rakennusliikekumppaneihin kuuluvat mm. SRV, Consti ja Skanska. Lisäksi yritys tekee yhteistyötä kivitalovalmistajien Lammin Betonin ja Jämerä Kivitalojen kanssa. Tuotteiden osalta yritys tekee yhteistyötä esimerkiksi Lasiliiri Oy:n kanssa.
Yrityksen toteuttamia kohteita ovat mm. Tampereella sijaitseva Torni-hotelli  ja Helsinkiin valmistunut Uusi Lastensairaala .
Lammin Ikkuna on painija Petra Ollin pääyhteistyökumppani .
Torni-hotelli valmistui vuonna 2014. Sen jokaisella julkisivulla on yli 70 Lammin ikkunaa.
Larry Austin

Larry Don Austin (12. syyskuuta 1930 – 30. joulukuuta 2018) oli yhdysvaltalainen säveltäjä. Hän keskittyi elektroniseen musiikkiin, jota teki jo ennen kuin tietokoneiden teknologia yksinkertaisti sen luomista. Hänestä tuli kuitenkin myös tietokonemusiikin pioneeri. Austinin teoksia esittivät muiden muassa New Yorkin filharmonikot, ja esityspaikkojen joukossa oli Carnegie Hall.
Austinin opettajia olivat Darius Milhaud, Violet Archer ja Andrew Imbrie. Hän työskenteli Pohjois-Texasin yliopistossa vuosina 1978–1996. Tänä aikana hän oli mukana kokeellisen musiikin ja intermedian keskuksen perustamisessa. Jäätyään eläkkeelle hän jatkoi työtään säveltäjänä ja teki uutta musiikkia lähes viimeisiin vuosiinsa saakka. Hänestä tuli vuonna 1996 ensimmäinen Kansainvälisen elektroakustisen musiikin kilpailun Magistere-palkinnon saanut yhdysvaltalainen.
Austin oli New Music Ensemblen perustaja ja kapellimestari vuosina 1963–1968. Vuonna 1967 hän perusti uudelle musiikille omistetun Source-lehden, jota toimitti vuoteen 1973. Hän oli mukana kirjoittamassa teosta Learning to Compose (1989). Vuosina 1990–1994 hän toimi kansainvälisen tietokonemusiikkijärjestö ICMA:n puheenjohtajana. Hän myös teki viimeistellyn version teoksesta Universe Symphony (Ives). Austin kuoli nukkuessaan 88-vuotiaana. Hänellä oli tällöin viisi lasta, 13 lapsenlasta ja yhdeksän lapsenlapsenlasta.
Teoksia

Improvisations for Orchestra and Jazz Soloists (1961)
Changes (pasuunalle ja nauhalle, 1965)
Bass (multimediatyö, 1966)
Tableaux vivants (multimediatyö, 1973, uusittu 1981)
Phoenix (elektronista musiikkia, 1974)
Catalogo Voce (multimediatyö, 1979)
*Stars (elektronista musiikkia, 1982)
Djuro's Tree (elektronista musiikkia, 1997)
John Explains (sisältää John Cagen nauhoitettua ääntä, 2007)
Redux (viululle ja tietokoneelle, 2007)
ReduxTwo (pianolle ja tietokoneelle, 2008)
ReduxThree (yhdelle, kahdelle, neljälle tai kahdeksalle klarinetille ja tietokoneelle, 2011)
Larry Blair

| Larry Blair> Henkilötiedot |
| --- | --- |
Koko nimi:  Larry Blair
Syntynyt: 26. heinäkuuta 1984 (ikä 40)
Kansalaisuus:   Yhdysvallat
Koripalloilija
Pituus:  183 cm
Paino:  84 kg
Nyk. joukkue:   Al Gharafa
Pelaajaura
Seurajoukkueet
2003–2007 2007–2008 2008–2009 2010–2011 2011–2012 2012–2013:   Liberty Flames  Univer-Kecskemét  Joensuun Kataja  Denek Bat Urcuit  MIA Academy  Hoops Club
Larry Blair (s. 26. heinäkuuta 1984) on yhdysvaltalainen koripalloilija, joka edusti kaudella 2008–09 Korisliigassa pelannutta Joensuun Katajaa. Takamiehenä pelaava Blair on pituudeltaan 183 cm.
Pelaajaura

Larry Blair pelasi vuodet 2003–2007 yliopistokoripalloa yhdysvaltain NCAA-sarjassa Liberty Flamesin joukkueessa. Viimeisenä yliopistokautenaan 2006–07 hän teki joukkueelleen pisteitä 20,4 keskiarvolla.
Ammattilaisuransa Blair aloitti Unkarin pääsarjasta, jossa hän edusti kauden 2007–08 Univer-Kecskemétiä. Unkarin pääsarjaa hän pelasi 26 ottelua 21,8 pisteen, 4,7 levypallon, 4,2 koriin johtaneen syötön ja 2,7 riiston keskiarvoilla.
Suomeen Blair siirtyi lokakuun 2008 lopulla Korisliigassa pelaavan Joensuun Katajan riveihin. Katajassa hän korvasi joukkueesta aiemmin irtisanotun amerikkalaistakamiehen Ty Harrelsonin. Blair valittiin joulukuussa 2008 Korisliigan kuukauden pelaajaksi. Hän teki joulukuun otteluissa keskimäärin 20,2 pistettä, antoi 5,0 koriin johtanutta syöttöä ja riisti pallon keskimäärin 3,4 kertaa.
Suomen jälkeen Blair on pelannut Ranskassa, Georgiassa ja Libanonissa. Vuodesta 2013 lähtien hän on pelannut Qatarissa.
Lego RoboRiders

| Lego RoboRiders |
| --- | --- |
Valmistusvuodet:  1999–2001
Settimäärä:  11
Lego RoboRiders oli erittäin lyhytikäinen Lego Technicin alasarja. Tuotteita valmistettiin vuosina 1999–2001. Sarjaan kuului seitsemän varsinaista pakettia ja neljä promootiossa käytettyä pakettia. RoboRidersin seuraajana toimi suuremman suosion saanut Bionicle-sarja.
Lapinjärven koulutuskeskus

Lapinjärven koulutuskeskuksen päärakennus.
Lapinjärven koulutuskeskus on siviilipalvelusmiesten koulutuskeskus, joka sijaitsee neljä kilometriä Lapinjärven kirkonkylän eteläpuolella valtatie 6:n varrella, entisen Sjökullan kartanon alueella. Alueella on kymmenen eri rakennusta, joista kolme on kivisiä päärakennuksia (A, B, C) sekä luentosaliksi muutettu sikala. Rakennuksia on aikaisemmin käytetty alkoholistiparantolana ja pakolaiskeskuksena.
Aiheesta muualla

Kuvia tai muita tiedostoja aiheesta Lapinjärven koulutuskeskus Wikimedia Commonsissa
Koulutuskeskuksen kotisivut
LAGEOS

LAGEOS tai Laser Geodynamics Satellites on sarja tieteellisiä tutkimussatelliitteja, jotka on päällystetty takaisinheijastimilla sitä varten, että lasersäteen edestakaista matka-aikaa voidaan mitata.
LAGEOS-1 satelliitti. (D=60 cm)
Satelliitteja on laukaistu kaksi kappaletta, vuonna 1976 ja 1992. Ne eivät sisällä elektroniikkaa.
Teknisiä tietoja

Massat 400 ja 411 kg.
Läpimitta 60 cm.
Kulmaheijastimia 426 kpl.
Radan kallistumat 109,8 ja 52,6 astetta.
Korkeus 5 900 km
Aiheesta muualla

Wikimedia Commonsissa on kuvia tai muita tiedostoja aiheesta .
LAGEOS-1, -2 (International Laser Ranging Service)
LAGEOS-1 page at US National Space Science Data Center
LAGEOS-2 page at US National Space Science Data Center
Laura Munsterhjelm

| Laura Munsterhjelm> Henkilötiedot |
| --- | --- |
Syntynyt: 1964
Ammatti:  näyttelijöiden agentti, näyttelijä
Laura Munsterhjelm (o.s. Heimo, s.  1964) on suomalainen elokuva- ja televisionäyttelijä ja näyttelijöiden agentti. Hän on näytellyt muun muassa Kustaavan roolin televisioelokuvassa Niskavuoren nuori emäntä ja Tanjan roolin komediassa Apinan vuosi.
Ura

Munsterhjelm perusti Suomen ensimmäisen näyttelijäagentuurin nimeltään Actors in Scandinavia ja työskentelee sen omistajayrittäjänä.
Munsterhjelm on tehnyt useita elokuvarooleja alkaen vuodesta 1983, jolloin hän näytteli Tanjaa Janne Kuusen ohjaamassa komediassa Apinan vuosi. Vuonna 1985 Munsterhjelm näytteli Irinaa Renny Harlinin ohjaamassa toimintaelokuvassa Jäätävä polte ja 1987 hänellä oli iso sivuosa Kustaavana Kalle Pursiaisen ohjaamassa televisioelokuvassa Niskavuoren nuori emäntä. Vuonna 1992 Munsterhjelm näytteli sivuosan Anssi Mänttärin draamakomediassa Mestari ja vuonna 1995 hänellä oli Ritvan rooli Markku Pölösen draamakomediassa Kivenpyörittäjän kylä. Vuonna 2000 Munsterhjelm näytteli sivuosan Pölösen elämäkertaelokuvassa Badding. Vuonna 2013 hänellä oli lääkärin rooli Dome Karukosken elokuvassa Leijonasydän.
Munsterhjelmin televisiorooleja ovat muun muassa Kristiinan osa sarjassa Isku suoneen (1988), Hilkka Saarenmaa sarjassa Jäähyväiset ilman kyyneleitä (1999) ja Kielo minisarjassa Kirjava silta (2000).
Lammikki

| Lammikki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Asterales
Heimo::  Raatekasvit Menyanthaceae
Suku::  Lammikit Nymphoides
Laji::  peltata
Kaksiosainen nimi
 Nymphoides peltata  (S.G.Gmel.) Kuntze 
Katso myös
   Lammikki Wikispeciesissä   Lammikki Commonsissa 
Infobox OKNimi-testi OKIUCN-testi OK: 
Lammikki eli keltalammikki (Nymphoides peltata) on vedessä kasvava monivuotinen keltakukkainen raatekasvilaji.
Ulkonäkö

Lammikki on kelluvavartinen ja kasvaa 80–150 senttimetriä pitkäksi. Sen lehdet ovat herttamaiset, pitkäruotiset, 3–10 cm leveät ja alta punapilkkuiset. Lammikin kukan teriö on 3–4 cm leveä ja väriltään keltainen. Teriön sisäpinta on karvainen ja reuna ripsinen. Hedelmänä on suippo, munamainen kahden senttimetrin mittainen kota. Ulkonäöltään lammikki muistuttaa vähän kilpukkaa tai ulpukkaa.
Levinneisyys

Lammikki kasvaa alkuperäisenä Keski-Euroopassa ja Aasiassa. Se on Euroopassa levinnyt tulokaslajina pohjoisemmaksi, muun muassa Tanskaan, Etelä-Ruotsiin ja Etelä-Suomeen, missä se kasvaa runsasravinteisissa järvissä ja lammissa.
Levinneisyys > Havainnot Suomessa

Suomessa lammikki on vieraslaji, joka tavattiin ensimmäisen kerran luonnonvaraisena Kaarinan Littoistenjärvessä vuonna 2012. Esiintymä pyrittiin poistamaan välittömästi, koska laji on muualla luontaisen esiintymisalueensa ulkopuolella osoittautunut haitalliseksi vieraslajiksi. Hyvin menestyessään se voi muodostaa veden pinnalle tiheää kasvustoa, mikä aiheuttaa happikatoa ja veden laadun huononemista. Se voi myös syrjäyttää luontaisia kasvilajeja. Myöhemmin samana vuonna lammikkia löydettiin myös Aurajoesta Vanhalinnan yläpuolelta, Naantalin Luolalanjärvestä ja Maskusta. Vuonna 2013 lammikki levisi myös Haunisten altaan matalikoille Raisiossa.
Aiheesta muualla

Kasviatlas 2022: Lammikin eli keltalammikin (Nymphoides peltata) levinneisyys Suomessa.
Pohjolan kasvien pauloissa: Nymphoides peltata – lammikki, keltalammikki
ITIS: Nymphoides peltata (englanniksi)
United States Department of Agriculture (USDA): Nymphoides peltata (englanniksi)
Flora of China: Nymphoides peltata (englanniksi)
Lagoúdia

| --- | --- |
Sijainti:  39°25′00″N, 19°54′11″E, Etelä-Korfu Korfu, Jooniansaaret Kreikka
Saariryhmä:  Jooniansaaret
Merialue:  Joonianmeri, Välimeri
Pinta-ala:  0,023 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Lagoúdia (kreik. Λαγούδια) on kahden pienen Kreikan saaren ryhmä, joka kuuluu Jooniansaarten saariryhmään ja jonka saaret sijaitsevat Korfun lounaispuolella. Saaret ovat asumattomia. Hallinnollisesti Lagoúdian saaret kuuluvat Etelä-Korfun kuntaan, Korfun alueyksikköön ja Jooniansaarten alueeseen.
Saaret on suojeltu lintualueena, ja ne ovat osa lintudirektiivin mukaista Natura-aluetta, johon kuuluu myös Korissía-järven ympäristö Korfulla.